ms ms id en id hu ms id en id id id id id id id id id id id id id id id ms en en en id id id hu id en en en id en en en ms en en en id en en en ms en en id en en en ms en en en id en en en pl en en id en en id en en en id en en hu id en en id id en en id en en en id en en en id en en en id en en ms en en cs vi en en en ms en en id en en en id ms en en en en en en en fy en ms en fi en id id ms en ms id en id en en id id id id en fr en en en en en
Di sinilah titik kasih ditemukan, di sini jua aku curah segala.
Bubur Liar Bukit Angin Kedai Khaidir
Ada sesiapa yang pernah makan bubur liar tak? Saya rasa mesti ada yang tidak tahu apakah itu bubur liar. Mungkin ada yang membayangkan rupanya seperti bubur lambuk tapi rasanya manis seperti bubur asyura. Mungkin juga ada yang fikir saya ni tersalah eja kot. Bubur liat jadi liar pula. Atau mungkin ada yang fikir, apa pelik sangat nama. Liar sangatkah buburnya? Kena dijinakkankah kalau hendak makan? Tambat dulu? Baca doa penambat hati dulu supaya kurang sikit liarnya? Huhu. Tidak tidak tidak. Tidak sama sekali.
Rupanya sekali lihat hampir sama seperti bubur chacha. Tetapi untuk menghasilkan ‘mee’ bubur itu, kita menggunakan tepung beras yang dilenyekkan pada acuannya dan jaluran-jaluran pendek seakan-akan mee itu akan jatuh ke dalam air rebusan. Maka terhasillah isi utama bubur ini.
Kuahnya pula dibuat menggunakan gula melaka bersantan. Jadi kuahnya berwarna coklat gelap. Sebagai penambah rasa, seperti biasa, santan segar bergaram disajikan berasingan. Siapa mahu boleh tambah sendiri. Siapa tak mahu, tak payah isi. Kalau saya, saya memang akan isi. Baru ada umph!
Kisahnya, dua hari lepas saya keluar ke bandar dengan emak untuk menguruskan hal-hal saya. Kemudian emak mengajak minum petang di R&R Bukit Angin. Sebelum tu mari nak cerita tentang R&R ini dulu. Sebelum wujudnya Lebuhraya Pantai Timur KL-Kuantan, jalan utama untuk ke Kuantan semestinya akan merentasi Temerloh terchenta ini. Hehe. Jika melalui jalan lama ke Kuantan, sudah pasti akan melalui simpang keluar ke bandar Temerloh. Jalan lama ini pun digelar masyarakat tempatan sebagai highway kerana dulu-dulu inilah highway yang digunakan untuk ke Kuala Lumpur mahupun ke Kuantan.
R&R Bukit Angin ini letaknya betul-betul di persimpangan jalan utama sama ada mahu menuju ke Kuala Lumpur, Kuantan atau turun ke pusat bandar dan simpang menuju ke Jalan Triang yang menjadi jalan utama menuju ke Serting, Gemas dan Muadzam Shah. Kedudukan R&R ini memang strategik suatu masa dulu ketika LPT masih belum ada. Sekarang ini, R&R ini masih beroperasi dan kebanyakan pengunjungnya ialah penduduk tempatan dan orang ramai yang masih berulang-alik KL-Kuantan menggunakan jalan lama.
Emak membawa saya ke sana untuk minum-minum dan membeli kuih untuk dibawa pulang. Kami terus menuju ke kedai kedua dari arah jalan masuk ke R&R tersebut. Nampak banyak kuih dan bubur disajikan. Sebaik ternampakkan bubur liar itu, saya melonjak gembira. Sudah bertahun-tahun saya tidak makan! Emak juga teringin sama. Kami pesan dua mangkuk bubur liar bersama dua ketul cucur udang. Apabila mula saja menyuap bubur liar itu ke mulut, fulamak, serius tak terkata sedapnya! Sangat sedap! Saya boleh beri markah penuh untuk bubur itu!
Saya tidak boleh makan benda manis sangat. Mudah sakit kepala. Tetapi bubur di kedai itu memang secukup rasa saja manisnya. Saya tak sudah-sudah memuji-muji bubur itu. Emak pun bersetuju dengan saya. Kata emak, memang payah hendak jumpa orang buat bubur liar dengan rasa yang molek begitu.
Kebiasaannya di tempat saya ini, bubur liar disajikan ketika majlis cukur jambul. Ada seorang orang kampung saya ni, terkenal dengan panggilan Mak Tam Limah. Kalau kenduri di rumahnya, mesti ada bubur ini. Mak Tam Limah ni kiranya pakarlah bab-bab bubur liar ni. Buat pula secara tradisional menggunakan acuan besar untuk mee bubur itu, kawah air panas untuk merebusnya dan guna santan perah hasil pokok-pokok kelapa keliling rumah. Memang hebatlah Mak Tam Limah ni. Adik beradik Mak Tam Limah ni pun hebat bab-bab bubur ni termasuklah Mak Andak Peah. Mereka ni ketua-ketua bubur di kampung inilah kiranya. Yang lagi istimewanya, kalau kenduri di rumahnya, bubur liar ini mesti dipadankan dengan sirap selasih sejuk. Memang gabungan mantaplah. Aduh. Makan mesti bertambah punyalah. Buat kenduri orang macam kenduri sendiri pula. Nasib baik saudara-mara sendiri juga. Hehe.
Jadi petang tadi, saya mengikut emak ke sekolah adik saya di Temerloh Jaya. Dalam perjalanan balik, emak hendak membeli kuih dulu kerana ada tetamu hendak datang ke rumah petang tadi. Kami singgah di R&R itu sekali lagi kerana rumah kami dalam arah yang sama. Emak menyuruh saya turun dan pergi ke kedai hari tu. Beli kuih-muih serba sedikit dan bubur liar. Hehe. Sebenarnya saya yang mahu bubur itu. Beri saya makan tiap-tiap hari pun tak mengapa. Memang saya akan telan punyalah. Sedap!
Kebetulan pula, kedai kedua itu adalah kedai keluarga junior saya ketika di sekolah rendah dulu, Khaidir. Sejak hari tu lagi saya mencuri pandang budak tu [err, sila jangan amalkan perbuatan menjeling anak bujang orang]. Saya rasa macam kenal. Saya tahu dia tu satu sekolah rendah dengan saya. Sehinggalah tadi ketika hendak membeli itu, kami berteguran. Sah. Memang sah. Dia junior saya zaman sekolah dulu-dulu. Memang itu kedai makan milik keluarganya.
Jadi apa lagi. Sesiapa yang melalui jalan lama KL-Kuantan, marilah singgah ke R&R Bukit Angin, Temerloh. Simpangnya betul-betul selepas Jambatan Temerloh dari arah Kuantan. Cari kedai kedua dari jalan masuk. Kalau tak jumpa juga kedainya, tanya orang, kedai mana ada budak nama Khaidir bekerja. Hahaha. Kita kasi popular sikit Khaidir ni hari ni ya. Ada pelbagai bubur disediakan di situ. Tapi tolonglah cuba bubur liarnya. Percayalah. Memang enak, sedap, lazat sehingga anda rasa mahu datang lagi! Err, datang untuk makan bubur liarlah. Bukannya datang sebab hendak mencuri pandang wajah Khaidir ya.
Sampai saja di rumah, saya mengisi bubur ke dalam mangkuk besar. Maghrib tadi, masih berbaki sedikit lagi. Saya pun apa lagi. Macam biasalah, kan. Jadi tong sampah yang menghabiskan apa yang ada. Rezeki jangan ditolak, musuh jangan dicari. Hihik. Jadi, mari kita berkenalan dengan bubur liar.
Inilah rupanya. Saya rasa kenapa namanya bubur liar kerana ketika adunan tepung beras yang separa pejal itu dilenyek di dalam acuan supaya turun ke dalam kawah air panas untuk direbus, ia turun secara terjunan bebas yang liar dan buas. Seakan-akan harimau jantan menerkam mangsanya. Aik. Apakah?
Nota 1: Selepas makan, kamu juga akan menjadi liar. Aummmm.
Nota 2: Sudah lama saya tidak ucapkan ayat ini: Hari ini hari Jumaat. Hati saya wardah. Heheh. Ok sudahlah tu, Sarah. Dah tengah malam dah ni. Nak masuk Sabtu dah pun ok.
Nota 3: Tajuk tu diedit lepas mendapat cadangan daripada AKAK!
This entry was posted on Friday, July 31st, 2009 at 11:27 pm and is filed under Life. You can follow any responses to this entry through the RSS 2.0 feed. You can leave a response, or trackback from your own site.
23 Responses to “Bubur Liar Bukit Angin Kedai Khaidir”
Siti Noor Syazwana says on August 1st, 2009 at 12:02 am :
KS, Manis sangat ke?? Kita tak suka manis sangat. Dah tu minum pula dengan sirap selasih..Terasa kat lidah manisnya ;p..
Selalu kalau makanan dah manis kita suka air kosong saja..
Tapi terasa nak cuba sebab memang suka bubur. Tak kira bubur apa pon…
Tak sabar nak cuba.
Kenapalah waktu praktikal di Kemaman dulu tak da singgah situ..
August 1st, 2009 at 12:06 am
KS suka yang kurang manis. Macam yang di kedai KS pergi tu, memang tak manis sangat pun. Sedang2 aje. Kalau tak, dah lama KS terlentang sebab sakit kepala sekarang ni. Wana, orang kenduri biasanya memang hidang sirap atau teh tawar la sayang oi. Hihihik
Siti Noor Syazwana Reply:
August 1st, 2009 at 12:17 am
hahaha… Kita bayangkan bukan di kenduri. Tu yang merepek.Tapi sekarang air sirap kenduri kawen dah macam air gula je…. Manis melenting!
August 1st, 2009 at 12:23 am
Oh yeke. Kalau jual kat kedai memang bergula la airnya kan. Hehe. KS dah lama tak pergi kenduri minum air sirap selasih. Orang banyak hidang air oren je. Nanti KS kawin KS hidang air sirap selasih dengan barli. Hahaha.
Siti Noor Syazwana Reply:
August 1st, 2009 at 10:21 am
Hehe, kalau KS jemput boleh la merasa air siirap dan barli di kenduri KS ;p
akak says on August 1st, 2009 at 12:11 am :
Ni first time time dengar nama bubur nie… hihi..Tajuk entri kene tambah sket Bubur Liar Bukit Angin Kedai Khaidir.. Promosi bubur sekali ngan tuannye..
August 1st, 2009 at 12:15 am
Eh, ye tak ye jugak kan Akak. Sekarang jugak saya tukar tajuknya. Baru ada UMPPPH! 😆
August 1st, 2009 at 12:24 am
Yeay! Dah edit dah sikit tajuk tu. Mekasih Akak kasi idea best tengah2 malam ni.
August 1st, 2009 at 12:35 am
tak pasal² si khaidir tu glamour malam nie. ..Macam² la Sarah ni..
haritz says on August 1st, 2009 at 10:30 am :
Bubur liar, aduh kang nak makan pun lari dari mulut hehe
firdee says on August 1st, 2009 at 12:27 pm :
masakan panas di situ sedap2 juga…walaupun lambat menunggu tapi berbaloi bila makan rasanya enak banget ^^
Sis Ilham says on August 1st, 2009 at 2:26 pm :
First time dengar bubur liar. Rasa pelik dgn namanya. InsyaALLAH kalau lalu highway tu, bleh singgah R&R Bukit Angin, Temerloh. Nak juga cuba sebab Sarah promote habis-habisan ni. Memang sedap sgt ke? Hehe.
hilman says on August 3rd, 2009 at 9:08 am :
Saya terlewat baca….sepatut nye sarapan pagi kat kedai ni…xde rezeki lg kot…. 😉 😉
DarkArtz says on August 3rd, 2009 at 1:34 pm :
first time dengar nama bubur liar……….
Ksu says on August 4th, 2009 at 4:01 pm :
Akak tk suka makanan manis.. tp membaca cerita sarah membuatkan akak cam terliur.. ishh..ada ker camtu?
koi.. says on August 6th, 2009 at 3:19 am :
sbtu ni jmpt dtg umh er..
August 6th, 2009 at 6:55 pm
Eh, ni sungguh aok ke ni? Alamak. Sabtu ni kitorang sekeluarga takde kat Lebak. Ada mende weh kat rumah aok Sabtu ni? Buat bubur anak Kak Ngah ke? Uwaaaa… Bestnya bubur liar!!
August 6th, 2009 at 7:07 pm
Oh ye. Saya terkejut ni aok baca blog ni rupanya. Mana aok jumpa ni? Malunyaaaaaaa…
riyana says on August 6th, 2009 at 1:06 pm :
first time dgr bubur liar. cam menarik je. nnt kalo pegi umah makcik kt temerloh bleh la singgah mkn ni.
koi.. says on August 7th, 2009 at 4:58 am :
nape x pcya hehehe
haah kndri ank kak ngh…
August 7th, 2009 at 7:50 am
Haah. Terkejut sikit la. Macam mana la aok boleh jumpa blog ni. Segan saya dibuatnya.
yaya says on April 8th, 2014 at 3:10 pm :
slm..bubur liar org negeri lain panggil pe ek?separuh nyawa dok terangkan kt dak2 ni pasal bubur liar
March 1st, 2015 at 11:57 am
Bubur ni mmg pemes kt pahang.. Ade yg panggil bubur lior (loghat pahang ler). Ade panggil bubur cirit burung, bubur cacar..
Xla terlampau manis, ikut tukang masoknye ler.. Kome suke buat time pose ngan slalunye time majlis cukur jambul budok..
Mail (will not be published) (required)
Click to cancel reply
Dunia Sarah Fan Page
Capaian Lama Select Month December 2018  (1) April 2017  (1) February 2017  (1) January 2017  (2) May 2016  (1) March 2016  (1) January 2016  (9) October 2015  (1) August 2015  (1) July 2015  (3) June 2015  (6) May 2015  (1) January 2015  (1) September 2014  (1) May 2014  (2) April 2014  (3) November 2013  (1) August 2013  (1) December 2012  (1) November 2012  (1) August 2012  (2) July 2012  (1) March 2012  (3) February 2012  (2) January 2012  (3) November 2011  (2) October 2011  (4) September 2011  (3) August 2011  (2) July 2011  (1) May 2011  (2) April 2011  (1) March 2011  (4) February 2011  (4) January 2011  (4) December 2010  (7) November 2010  (1) October 2010  (2) September 2010  (2) August 2010  (6) July 2010  (11) June 2010  (9) May 2010  (5) April 2010  (4) March 2010  (7) February 2010  (8) January 2010  (5) December 2009  (10) November 2009  (7) October 2009  (9) September 2009  (5) August 2009  (15) July 2009  (24) June 2009  (9) May 2009  (16) April 2009  (28) March 2009  (26) February 2009  (36) January 2009  (41) December 2008  (36) November 2008  (40) October 2008  (27) September 2008  (8) August 2008  (2) July 2008  (15) June 2008  (17) May 2008  (15) April 2008  (21) March 2008  (19) February 2008  (18) January 2008  (22) December 2007  (7)
Saya Juga Pernah Gagal
Izz Zayd Mishary : Motivasi Penghijrahan Mama
Lima Tahun Yang Mendewasakan
Khairul Asraf on Saya Juga Pernah Gagal
Hafiz on Dato’ Bahaman
IzZati on My Little Caliph
rohani hashim on Saya Juga Pernah Gagal
rohani hashim on Saya Juga Pernah Gagal
Dunia Sarah is powered by WordPress | Entries (RSS) | Comments (RSS)